Mina olen Gerly, olen koos Jumalaga käinud oma 30-st eluaastast enamiku ja julgen öelda, et teekond koos Jumalaga läheb aina sisukamaks ja põnevamaks.
Igapäevaselt tegelen ministeeriumis poliitikakujundamisega, õpetan ülikoolis paari kursust ja kirjutan oma doktoritööd. Kõige rohkem paneb mind särama aga kindlasti see, kui saan koguduses kaasa aidata ja näha, kuidas Jumal teeb oma imelist tööd nii paljude inimeste keskel.
Mulle väga meeldib Piiblit lugeda, sest see on tõeliselt praktiline raamat – olen elus suuri võite näinud, kui hakkan kirjakohti ellu rakendama ning ka oma sõnades neid väljendama. Üks väga kõnekas kirjakoht minu elus on Gl 5:1 Vabaduseks on Kristus meid vabastanud. Püsige siis selles ja ärge laske endid jälle panna orjaikkesse! Väga julgustav on näha, kuidas koos palvetades ja üksteist julgustades toimuvad eludes suured muutused, uued võidud ja võimalused avanevad. Sel eesmärgil olen igati valmis inimeste jaoks aega leidma!
Kui soovid eestpalvet või sul on küsimusi, siis kirjuta julgelt: firstname.lastname@example.org.